त्यो बेलासम्म हाम्रो पूरा परिवार हुकुमी शासन विरुद्ध लागिसकेको थियो। जिजुबुबाले भारतमा अंग्रेज रहेसम्म नेपालबाट राणा शासन जाँदैन, खुला हुन हतार नगर भनेर रोकिराख्नुभएको थियो। भित्रभित्रै मान्छे भड्काउने काम भने गरिरहेका थियौं। मोहनशमशेर श्री ३ भएपछि 'काल्दाइ, भतिजहरूले रैतीलाई पनि तपाईं भन्छन् रे, उनीहरूलाई काठमाडौं पठाइदिनुपर्‍यो, केही कुरा सम्झाउनुछ' भन्दै जिजुबुबालाई तारन्तार फोन गरेर दबाब दिन थालेका थिए।
